ഹെഡ് പോസ്റ്റ് ഓഫീസ് റോഡ് തുറന്നു തിരുവല്ല: ഓടയുടെ നിര്മ്മാണത്തെ തുടര്ന്ന് അടച്ചിട്ടിരുന്ന ബി.എസ്.എന്.എല് ഹെഡ് പോസ്റ്റ് ഓഫീസ് റോഡ് തുറന്നുകൊടുത്തു. നവീകരണം നടക്കുന്ന തിരുവല്ല പൊടിയാടി റോഡില് ഓട നിര്മ്മിക്കുന്നതിന്റെ ഭാഗമായാണ് റോഡ് അടച്ചിട്ടിരുന്നത്. എം.സി.റോഡിനെയും മാവേലിക്കര റോഡിനെയും ബന്ധിപ്പിച്ചിരുന്ന ഈ റോഡ് രണ്ടുമാസത്തോളം അടച്ചിട്ടതിനെ തുടര്ന്ന് ഗതാഗത പ്രശ്നങ്ങള് നിരവധിയായിരുന്നു. ടെലിഫോണ് കേബിളുകള് നീക്കി ഓടയുടെ മുകളിലെ സ്ളാബുകള് വരെ കോണ്ക്രീറ്റ് ചെയ്തു പൂര്ത്തിയാക്കിയ ശേഷമാണ് റോഡ് തുറന്നു കൊടുത്തത്. മെറ്റലിട്ട് ഉറപ്പിച്ച് ടാറിംഗ് ജോലികള് കൂടി പൂര്ത്തിയാകാനുണ്ട്.